2014-ben két vendégmegjelenést tett az FIA által rendezett Hosszútávú-világbajnokságon a Ferrari AF Corse csapatánál. Az első a hazai versenyen Nagy-Britanniában a Silverstone 6 óráson volt, ahol a 3. lett a GTE Amatőr osztályban. A második a legendás Le Mans-i 24 órás versenyen volt. A GTE Am kategóriában, 2. helyen haladt a Ferrarival, amíg össze nem ütközött az egyik LMP1-es autóval, a 3-as számú Audi-val a nedves körülmények között a második órában. 2015-ben LMP2-es kategóriába igazolt a G-Drive Racing-hez, ahol Le Mans-ban kategória 3., összetettben 10. lett. Az év végén megnyerte a kategóriát és LMP2-es bajnok lett. 2016-óta ismét az AF Corse csapatával vett részt a szériában. A 2019–20-as szezon előtt bejelentették, hogy a 2017-től csak a Le Mans-i versenyeken induló csapattársa, Miguel Molina váltja teljes szezonos pilótaként.